Abilatt
Abilatt (ka libelatt, linnulatt, lõualatt, räästasõlg) oli hoone õlgkatuse räästa kohale asetatud lisalatt. Latt paigaldati esimese roovlati kohale 3–4 cm kõrgusele ning kinnitati vitste või pulkadega. Esimene katuseräästale asetatav õlekiht paigaldati tasandatud tüvedega õlevihkudest. Kolmandik räästavihkudest torgati roovlati ja abilati vahele ning ülejäänu pandi abilati peale. Õlevihkude tüved, mis toetusid abilatile, hoidsid ära katuse räästaosa vajumise(väljalangemise).